**Ministru kabineta noteikumu projekta „Grozījumi Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu un Ministru kabineta 2014.gada 16.septembra sēdes protokollēmuma Nr.49 63.§.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Atbilstoši spēkā esošajiem Ministru kabineta 2014.gada 4.februāra noteikumiem Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai” (turpmāk – noteikumi Nr.73) pārejas posma valsts atbalstu saņem cūkkopības, piensaimniecības, gaļas liellopu audzēšanas, kazkopības, aitkopības un zirgkopības nozarē. Patlaban noteikumu Nr.73 7.punktā ir noteiktas atbalsttiesīgo dzīvnieku atlases prasības ar nosacījumu, ka atbalstu piešķir nepārsniedzot 88 vai 60 procentus no šķirnes saimniecības vai pārraudzības ganāmpulkā esošajām vaislas sivēnmātēm, bet ne vairāk kā par 1500 vaislas sivēnmātēm. Minētā atbalsta mērķis ir stiprināt ganāmpulkos esošo augstvērtīgo vaislas sivēnmāšu ciltskodolu, kura veidošanai nav nepieciešams vairāk kā 1500 vaislas sivēnmāšu, tādēļ, aprēķinot dzīvnieku procentuālo skaitu, tas jārēķina ne vairāk kā no 1500 vaislas sivēnmātēm. Spēkā esošā redakcija ir pretrunā ar piešķiramā atbalsta sasniedzamo mērķi, jo pašlaik pretendentam ir iespējams saņemt atbalstu ne vairāk kā par 1500 sivēnmātēm, bet mērķis ir aprēķināt atbalsttiesīgo sivēnmāšu skaitu 88 vai 60 procentus no 1500 sivēnmātēm. Tas nozīmē, ja ganāmpulkā ir 2000 sivēnmāšu, tad pēc pašreizējās spēkā esošās redakcijas atbalstu var saņemt par 1500 sivēnmātēm. Taču mērķis šajā gadījumā ir 88 vai 60 procentus rēķināt no skaita, kas nepārsniedz 1500, kā rezultātā atbalstu ir iespējams saņemt par 1200 vai 900 sivēnmātēm. Spēkā esošā redakcija nav viennozīmīgi saprotama, to ir iespējams pārprast un procentuāli aprēķināt atbalsttiesīgo dzīvnieku skaitu no visām ganāmpulkā esošajām sivēnmātēm. Lai tiesību norma būtu skaidra un nepārprotama, ir nepieciešami izdarīt būtiskus grozījumus, lai atbalsts sasniegtu mērķi.Noteikumu projekta 1. un 2.punktā ir precizēta redakcija un noteikts, ka atbalsttiesīgo dzīvnieku skaitu rēķina, nepārsniedzot 88 vai 60 procentus no katrā šķirnes saimniecībā vai pārraudzības ganāmpulkā esošajām sivēnmātēm, bet ne vairāk kā no 1500 vaislas sivēnmātēm.Lai atbalsta prasības būtu skaidras un nepārprotamas, noteikumu projekta 3.punktā ir papildināta noteikumu Nr.73 7.1punkta ievaddaļa, nosakot, ka atbalstu piešķir ne vairāk kā par 1500 vaislas sivēnmātēm, kas atbilst ganāmpulka vaislas sivēnmāšu ciltskodola lielumam.Ņemot vērā, ka noteikumu Nr.73 18.punktā spēkā esošajā redakcijā Lauku atbalsta dienests pieņem lēmumu par pretendenta izdevumu tāmes apstiprināšanu vai noraidīšanu, ir nepieciešams redakcionāli precizēt 19.punktu, aizstājot vārdu “līgums” ar vārdu “lēmums”. Noteikumu projekta 5.punktā atbilstoši ir precizēta 1. pielikuma redakcija.Izdarītie grozījumi nodrošinās efektīvu un lietderīgu piešķirtā finansējuma izlietojumu atbilstoši ciltsdarba mērķiem. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu cūkkopības nozarē, – aptuveni 150 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šķirnes lauksaimniecības dzīvnieku audzētāju organizācijām – SIA „Cūku ciltsdarba centrs” un SIA „Agrosel” – ir nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Cūku Ciltsdarba centrs un SIA „Agrosel”.  |
| 3. | Sabiedrības līdzdalības rezultāti | Nevalstisko organizāciju atbalsta sagatavotus grozījumus.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministra p.i. Dana Reizniece-Ozola

31.03.2016. 9:33

706

O.Stepučeva

67027156, Oksana.Stepuceva@zm.gov.lv